यसअघि थ्री गर्जेज र प्राधिकरणबीच संयुक्त जेभी कम्पनी खडा गर्ने कुरालाई प्राधिकरणको सञ्चालक समितिले अनुमोदन गरिसकेको भए पनि थ्री गर्जेजको सञ्चालक समितिले हालसम्म अनुमोदन गर्न सकेको छैन । जसका कारणले सो संयुक्त कम्पनी खडा गर्ने कार्य पनि कार्यान्वयनमा आउन सकेको छैन । लगानी बोर्डका कार्यकारी निर्देशक महाप्रसाद अधिकारीले यस विषयमा धेरै नबोल्नु नै उचित भएको प्रतिक्रिया दिनुभयो । उहाँले भन्नुभयो, धेरै कुरा मिलाउन बाँकी छन् । ती सबै कुरा हामी मिलाउँदै छौँ । यसभन्दा बढी नबोल्नु नै अहिले उचित हुन्छ ।
